|  |
| --- |
|   |
| **Ύπατη Αρμοστεία της Κυπριακής Δημοκρατίας στο Ηνωμένο Βασίλειο****Μορφωτικό και Πολιτιστικό Τμήμα** |
| **«Διοργάνωση Μορφωτικών και Πολιτιστικών****Εκδηλώσεων / Δραστηριοτήτων / Προγραμμάτων** **στο Ηνωμένο Βασίλειο»** **ΟΔΗΓΙΕΣ ΣΥΜΠΛΗΡΩΣΗΣ ΕΝΤΥΠΟΥ ΥΠΟΒΟΛΗΣ ΠΡΟΤΑΣΕΩΝ** |
|  |
| **ΠΟΛΙΤ-ΜΟΡΦ/Η.Β./2023/** |
| ΑΝΤΙΚΕΙΜΕΝΟ |
| Το Μορφωτικό και Πολιτιστικό Τμήμα της Ύπατης Αρμοστείας της Κυπριακής Δημοκρατίας στο Λονδίνο καλεί τους ενδιαφερόμενους να υποβάλουν προτάσεις για τη διοργάνωση Πολιτιστικών και Μορφωτικών Εκδηλώσεων / Δραστηριοτήτων / Προγραμμάτων στο Ηνωμένο Βασίλειο κατά το Β’ Εξάμηνο του 2023. Η εκδήλωση ενδιαφέροντος μπορεί να γίνει αποκλειστικά συμπληρώνοντας και στέλνοντας το **Έντυπο Υποβολής Προτάσεων** πριν την προθεσμία. Οι υποβαλλόμενες προτάσεις μπορούν να εντάσσονται σε οποιοδήποτε θεματικό πεδίο της ευρύτερης έννοιας του πολιτισμού και επιμόρφωσης, όπως:* Λογοτεχνία
* Θέατρο
* Κινηματογράφος
* Εικαστικές Τέχνες
* Χορός
* Μουσική
* Παραδοσιακός πολιτισμός
* Ιστορία και Παράδοση
* Κοινωνικές και Ανθρωπιστικές επιστήμες
 |
| **ΣΤΟΧΟΙ** |
| Ο σκοπός της Πρόσκλησης είναι διττός. Αφενός αφορά στη διατήρηση της εθνικής και πολιτιστικής ταυτότητας της Κυπριακής ομογένειας και αφετέρου στην εξωστρεφή προβολή του Κυπριακού πολιτισμού και της σύγχρονης Κυπριακής καλλιτεχνικής δημιουργίας στο Ηνωμένο Βασίλειο. Παράλληλα, στους επί μέρους στόχους συμπεριλαμβάνονται τα ακόλουθα:* Ενθάρρυνση της κινητικότητας καλλιτεχνών, ατόμων που ασχολούνται με τον πολιτισμό και άλλων επαγγελματιών του πολιτισμού και της τέχνης.
* Στήριξη της ατομικής πρωτοβουλίας και δημιουργικότητας που αποσκοπεί στη δυναμική ανάπτυξη της πολιτιστικής δημιουργίας στην Κύπρο για το σύνολο του καλλιτεχνικού / πνευματικού κόσμου.
* Προώθηση του διαπολιτισμικού διαλόγου ως μέσου εμβάθυνσης της διαδικασίας που οδηγεί στην αλληλοκατανόηση και τον αλληλοσεβασμό.
* Ενθάρρυνση της καλλιτεχνικής και πνευματικής δημιουργικότητας με αξιοποίηση των σύγχρονων τεχνολογιών.
* Προώθηση και ενίσχυση της καλλιτεχνικής παιδείας τόσο στην ομογένεια όσο και στην Κύπρο.
* Αξιοποίηση του πολιτισμού ως νευραλγικού στοιχείου των Διεθνών Σχέσεων.
* Ενίσχυση των πολιτιστικών σχέσεων της Κύπρου με χώρες τόσο εντός όσο και εκτός της Ευρωπαϊκής Ένωσης.
* Ευαισθητοποίηση της Κυπριακής ομογένειας σε πολιτισμικά, κοινωνικά και εκπαιδευτικά θέματα.
 |
| **ΧΑΡΑΚΤΗΡΑΣ ΠΡΟΣΚΛΗΣΗΣ** |
| Η παρούσα πρόσκληση εκδήλωσης ενδιαφέροντος αφορά πρωταρχικά στην καταγραφή του υφιστάμενου ενδιαφέροντος ατόμων τα οποία δραστηριοποιούνται σε διάφορους τομείς/εκφάνσεις του πολιτισμού και της εκπαίδευσης. Αφετέρου συνεπικουρεί στον έγκαιρο προγραμματισμό για εκδηλώσεις που δύνανται να υλοποιηθούν εντός του 2023 (B’Εξάμηνο). Επίσης, συνοδεύεται από ξεχωριστό **Έντυπο Υποβολής Προτάσεων**, το οποίο οι ενδιαφερόμενοι καλούνται να συμπληρώσουν και να υποβάλουν μέχρι τις 25 Μαΐου 2023.  |
| ΔΙΚΑΙΟΥΧΟΙ |
| Η πρόσκληση απευθύνεται προς όλα τα πρόσωπα και φορείς οι οποίοι δραστηριοποιούνται σε τομείς/εκφάνσεις του Κυπριακού πολιτισμού και της επιμόρφωσης. Οι ενδιαφερόμενοι καλούνται **πριν συμπληρώσουν το** **Έντυπο Υποβολής Προτάσεων** να επικοινωνήσουν με τον Μορφωτικό Σύμβουλο της Ύπατης Αρμοστείας της Κύπρου στο Ηνωμένο Βασίλειο, κ. Μάριο Θεοχάρους, προκειμένου να επιβεβαιώσουν ότι έχουν δικαίωμα να υποβάλουν σχετική πρόταση ή για διευκρινίσεις.  |
| **ΧΡΟΝΟΔΙΑΓΡΑΜΜΑ**  |
| ΚΑΤΑΛΗΚΤΙΚΗ ΗΜΕΡ. ΕΚΔΗΛΩΣΗΣ ΕΝΔΙΑΦΕΡΟΝΤΟΣ | 25 Μαΐου 2023 |
| ΑΝΑΚΟΙΝΩΣΗ ΑΠΟΤΕΛΕΣΜΑΤΩΝ  | 25 Ιουνίου 2023  |
| **ΔΙΑΔΙΚΑΣΙΑ** |
| Οι ενδιαφερόμενοι θα πρέπει να υποβάλουν το συμπληρωμένο **Έντυπο Υποβολής Προτάσεων** στον Μορφωτικό Σύμβουλο της Ύπατης Αρμοστείας της Κύπρου στο Ηνωμένο Βασίλειο, κ. Μάριο Θεοχάρους, μέσω ηλεκτρονικού ταχυδρομείου, στην ηλεκτρονική διεύθυνση: culturalcyhcl@mfa.gov.cy Η κάθε πρόταση θα αξιολογηθεί από τον Μορφωτικό Σύμβουλο της Ύπατης Αρμοστείας και τις Πολιτιστικές Υπηρεσίες του ΥΠΠ στη βάση των κάτωθι κριτηρίων:1. (α) Συμβολή στην ανάδειξη της πολιτιστικής κληρονομιάς και παράδοσης της Κύπρου στο Ηνωμένο Βασίλειο ή/και  (β) Συμβολή στην ενίσχυση και προβολή της σύγχρονης κυπριακής καλλιτεχνικής και πνευματικής δημιουργίας της Κύπρου στο Ηνωμένο Βασίλειο ή/και (γ) Συμβολή στην πολιτιστική ανάπτυξη της Κυπριακής Ομογένειας στο Ηνωμένο Βασίλειο. 2. Ρεαλιστική και κατάλληλα σχεδιασμένη ανάπτυξη της πρότασης σε ότι αφορά στη δομή, στη δυνατότητα πραγματοποίησής της και στον προϋπολογισμό. 3. Ποιότητα περιεχομένου πρότασης.4. Προηγούμενο έργο/διακρίσεις αιτητών/τριων. 5. Καινοτομία πρότασης.**ΣΗΜΕΙΩΣΕΙΣ**: 1. Το είδος και το ύψος της συμβολής του Μορφωτικού Τμήματος της Ύπατης Αρμοστείας θα αποφασίζεται στη βάση του διαθέσιμου κονδυλίου, του συνολικού προϋπολογισμού και της αξιολόγησης της πρότασης.
2. Θα ενημερώνονται μόνο οι επιτυχείς προτάσεις.
3. Δεν κατατίθεται το σκεπτικό επιλογής ή απόρριψης των προτάσεων.
 |
| ΕΠΙΚΟΙΝΩΝΙΑ |
| Για περαιτέρω πληροφορίες σε σχέση με τη διαδικασία υποβολής και αξιολόγησης των προτάσεων οι ενδιαφερόμενοι μπορούν να επικοινωνούν με τον Μορφωτικό Σύμβουλο της Ύπατης Αρμοστείας της Κύπρου. Ακολουθούν τα στοιχεία επικοινωνίας: Marios TheocharousCultural CounsellorCyprus High Commission 13 St. James's SquareLondon SW1Y 4LBTel.:  00 44 20 7321 4148E-mail: culturalcyhcl@mfa.gov.cy Website: [www.culturalchc.co.uk](http://www.culturalchc.co.uk)  |